వరల్డ్‌ టి20 టోర్నీ నుంచి నిష్క్రమించిన
భారత మహిళల జట్టు
న్యూఢిల్లీ : భారత మహిళల క్రికెట్‌ జట్టు టి20 వరల్డ్‌ కఫ్‌లో వరుస ఓటములతో నిష్క్రమించింది. కాగా తొలి మ్యాచ్‌లో పాకిస్థాన్‌ తో ఓడిపోయిన భారత మహిళా క్రికెట్‌ జట్టు ఇంగ్లండ్‌తో జరిగిన మ్యాచ్‌లో చతికిల పడింది.టాస్‌ ఓడి బ్యాటింగ్‌ ప్రారంభించిన భారత మహిళా జట్టు ఇంగ్లండ్‌ బౌలర్ల ధాటికి కుప్పకూలింది. కేవలం 90 పరుగులు మాత్రమే చేయగలిగింది. టాస్‌ గెలిచిన ఇంగ్లాండ్‌ భారత్‌ను బ్యాటింగ్‌ చేయాలని కోరింది.దీంతో భారత్‌ బ్యాటింగ్‌కు దిగి నిర్ణీత 20 ఓవర్లలో 8 వికెట్ల నష్టానికి 90 పరుగులకే ఆలౌటైంది.కాగా మిథాలీ రాజ్‌ 20 పరుగులు, హర్మన్‌ ప్రీత్‌ కౌర్‌ 26 పరుగులు మాత్రమే చేసి ఫర్వాలేదనిపించారు.అనంతరం బ్యాటింగ్‌ ప్రారంభించిన ఇంగ్లండ్‌ 19 ఓవర్లలోనే టార్గెట్‌ను చేధించి జయకేతనం ఎగురవేశారు. ఇంగ్లండ్‌ జట్టులో బియోమౌంట్‌ 20 పరుగులు,సారాహ్‌ టేలర్‌ 16 పరుగులు, స్కైవర్‌ 19 పరుగులు చేశారు.కాగా రెండు మ్యాచ్‌లలో ఓడిన భారత జట్టు టోర్నీ నుంచి నిష్క్రమించింది.